**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den.

Denne artikkelen **trenger flere lenker til andre artikler**. Du kan bidra ved å legge til relevante lenker. *({{{dato}}})*

**Alo Mikkel** er en seilbåt som ble tegnet av Freddy Mikkelsen.

Alo Mikkel 26 ble presentert ved årsskiftet 1977/78. Formene skal ha blitt solgt videre etter konkursen og det finnes trolig noen eksemplarer bygd senere på 80-tallet.
Innredning var laget i teak.

Historie
--------

Dette avsnittet har blitt foreslått slettet. Delta i meningsutvekslingen om mulig sletting på diskusjonssiden.
### Alo Yachts; Alo 26, Alo 28, Alo 33, Alo 96

Alo Yachts ble startet av Alf Josef Ortang i ca.1970, og den første båten som ble produsert var hans egen konstruksjon Alo 28. Den ble produsert i en 10 års periode og over 150 båter forlot Tønsberg-bedriften i disse årene. Blant annet ble det produsert 120 stk, bare på de første 5 årene. Alo 28 er ingen skarpseiler, men er en trivelig turbåt. Den var rimelig i anskaffelse og solid bygget.
Alo Yachts gikk konkurs ca 1987.

Alf Ortang ønsket å tilby sine Alo 28 kunder en større båt med litt mer av alt, og fikk kontakt med Jan Bjerke, som på den tiden var arbeidsledig fersk konstruktør, med fartstid fra Pelle Pettersons designkontor. Ønsket var å tegne en rask 3/4 -tonner, og hadde nok ¾-ton VM på Hankø i 76`i tankene. Alf Ortang derimot ønsket en lettseilt og sikker turbåt, og et kompromiss ble det. Det ble det første året produsert hele 10 eksemplarer av nyskapningen, men ingen Alo 33 stilte til start på Hankø. Ifølge Alf Ortang var båten blitt litt for lett i kjølen, og selv om dette blant andre ting ble endret etter hvert, tok ikke salget av båten av som man hadde håpet. Alo 33 kostet også mye å utvikle, og rykter vil ha det til at beløpet nærmet seg 1 million kroner i 1975. Det er mye når man samtidig vet at den kostet 160 000,- kroner ny i 1976. Etter bare ca. 45 produserte båter, de fleste halvfabrikat for selvbyggere, ble den tatt ut av produksjon i 1981.

Freddy Mikkelsen fikk i oppdrag å tegne en lillesøster til Alo 33 og Alo 28, og den populære Alo «Mikkel» 26 ble lansert i 1977. Dette ble en suksess og ca. 120 til 144 båter ble produsert frem til 1983/84. De fleste ble produsert for selvbyggere og båten ble levert med motoristallasjon etter kundens ønske og lommebok. Alo «Mikkel» 26 ble i starten produsert med for lett kjøl, som senere ble økt fra 750 kg til 1220 kg.

Siste båt ut i Alo familien var Alo 96 og Alo 96MS, som var en motorseilerutgave av havseileren. Båten ble konstruert av siv.ing. Finn Møller, og ble en moderne og rask seilbåt med brøkdelsrigg med enkle bakoversvepte salingshorn. Den ble også som sine søstre levert i halvfabrikat og senere også selvstøp. Båten er en av de første med «moderne» innredning, det vil si med dobbeltkøye og toalettrom akter. Motorseileren fikk akterkabin med egen nedgang og doghouse.

Vinteren 1983-84 ble Alo Yachts rammet av en brann i sine lokaler i Træleborgveien, og produksjonen ble etter hvert flyttet til Treungen hvor selvstøping av Alo 96 og 96MS fortsatte til 1987. Da var eventyret definitivt slutt. Det var det forresten med resten av seilbåtproduksjonen i Norge også.

17 års produksjon av seilbåter og 300–400 sjøsatte båter gjør at Alo Yachts må regnes som en av Norges mest produktive seilbåtprodusenter gjennom tidene.

Kilde: 

### Peter Norlins, nydelige lille Accent.

Joda. Det er ett slektskap. Etter at Alf Ortang flyttet fra Tjøme, hvor han hadde bygget Alo 28, til Tønsberg, så ville han også bygge en 1/4 tonner. Alle skulle bygge 1/4 tonnere på slutten av 70-tallet. Accent er vel nærmest den perfekte 1/4-tonneren. Ortang fikk Freddy Mikkelsen til å tegne for seg, og resultatet ble Alo-Mikkel 26. Etter at man hadde funnet ut av båten så ble Mk II versjonen skapt som er en svært fin liten seilbåt. De bygget rundt ca. 120 til 144 stykker av de, og mange gikk faktisk på eksport. Blant annet til Danmark og England. Ortang ville så bygge en større båt, og fikk Finn Møller til å tegne braksuksessen Alo 96. I sentercockpitversjon er vel den noe nær høydepunktet i norsk seilbåt i plast. Mikkelsen ville også bygge en slik båt, og tegnet Mikkel 32. Den ble bygget, sprøytestøpt, hos Svein Sølversen i Andebu. Man ville ikke avvike for mye fra fremgangen med Alo-Mikkel 26, så båten er egentlig en forstørret versjon. De er til forveksling like på avstand. I motsetning til Alo 96 som var tenkt som en ren turbåt, var Mikkel 32 tegnet til 3/4-tonnregelen. Og i det segmentet var det mange som tegnet, blant annet Jeppesen. Og der falt den igjennom. Det ble ikke bygget fler enn 40 stykker.

### Alo Mikkel 26

Alo'en kom i to generasjoner, MK1 og MK2. Forskjellen er overbygget som er lavere på den eldre. Den nyere har skyveluke ned til hytta. Det nyere overbygget assymetrisk, men det synes ikke dersom du ikke vet det.
De fleste er hjemmebygd. De få verftsbygde ble for dyre. Utstyrsnivået var høyt for sin tid. Plastarbeidet fra verftet er bra, selv om det kunne være enkelte skjønnhetsfeil. Alf Ortang sparte ikke på materialene.

Båten er bygget med distansematte som distansemateriale i dekket. Det er faset ned til enkeltlaminat rundt luker, wincher, glasser, fallavlastere og så videre Båten er bygget i ortopolyester.

Det er en langt mer solid båt en Maxi 77, som er en samtidig.

### Alo VS Maxi 77

AM 26 har samme LYStall som Maxi 77, men de er svært forskjellige. Maxien er bygget for maksimal plass under dekk med overbygget trukket helt ut mens AM26 er bygget som en seilbåt hvor man kan gå på et slett dekk rundt hele overbygget. Blåser det opp blir M77 stående og stampe mens AM26 tar seg fram mot vinden. Det store roret, som den deler med Alo 96, gjør at den sjelden slipper styringen.

Så hvordan seiler den? Som en Maxi 77 inntil det begynner å blåse litt. Da går Aloen ifra. iallfall på kryss. På slør og lens er den litt vinglete og broacher lett dersom man er uoppmerksom. Dette kommer mye av skrogfasongen. Den skulle måle inn til kvarttonnregelen. Det gjør at den også er litt kilen for trim. Skal trimmes lett forover for å gå optimalt.

M77 og AM26 er egentlig litt ulike. Alf Ortang/Freddy Mikkelsens AM26 er tegnet for å være en kvarttonner, mens M77 ikke er tiltenkt noen måleregel i det hele tatt. Kun å ha digert volum under dekk. Maxiene var vel 70-tallets Bavaria. Bygd i bøtter og spann i en bråte størrelser.

### MK1, ca før 1980

Lavere overbygg og lettere kjøl, 750 kg. De aller fleste har byttet til den tunge støpejernskjølen på 1220 kg, støpt i Fredrikstad. Med den lette kjølen er det som å seile kano. Kjølprosent på 50 ga en rimelig sluttstiv båt.

### MK2, ca 1982, 1983

Skulle du finne på å lage nye nedgangsluker, så mål nøye. Styrbord og babordsiden på overbygget på MK II versjonen er ikke symmetriske. MK2 versjon har skyveluke ned fra cockpit.

### MK1 og MK2

#### Skrog

Alo'en er en ordentlig havseiler. Den tåler mye, men er som sagt begynnelsesveik på grunn av det runde skroget. Lay-out av båten er nesten perfekt. Dyp trygg cockpit og brede rene dekksflater som gjør det lett å bevege seg.

Skroget er laget i enkellaminat. Skrog farge på Gelcoat skal være 2000, men kan ikke bekrefte dette.Båt synsere har uttalt at det er snekkehvit.

Dekorstripen var kundespesifisert i hvilken som helst farge, selv om de fleste MKI hadde oseanblå stripe mens de fleste MKII hadde burgunder stripe.

Baugen på båten er ikke helt spiss i kanten, den er noe flat. Det var tenkt fra Freddy Mikkelsen at dette skulle fungere som en bulb.

#### Rigg

Riggen er stort sett overdimensjonert. De fleste har rigg fra With Mast, med du vil også finne Selden og John Mast. For reservedeler og hjelp med originalriggen kan du kontakte With Marine AS; www.withmarine.no

Mastestøtte: Den har en svakhet fra begynnelsen av. Mastestøtta. Det er flere som har hatt rigghavari på grunn av at støtta blir komprimert. Aluminiumsrøret som er originalt bør byttes til et syrefast av samme dimensjon.

#### Ror

Rorarrangemen laget av Brita Industrier på Kjelle i Tønsberg. Roret på denne båten, som den deler med Alo 96, er bygget i syrefast. For at det skulle holde fasongen, ble det skummet. Dersom det ble brukt for lite skum, ble ikke trykket inne i roret høyt nok, skummet festet seg ikke skikkelig, og det kunne trekke vann. Jeg vet om noen tilfelle av at roret har bøyd seg på grunn av dette.
Sjekk at kraven som holder roret nede i underste rorlager er på plass. Det er bygget som en vingeprofil i syrefast og skummet opp under svært høyt trykk. Er dette gjort feil kan det føre til at roret bøyer seg under press. Bank på det med en trekloss. Har du samme stumpe lyden overalt så er det OK. Det var også noen tilfeller av ror som ikke var skummet under tilstrekkelig trykk. Da kan det folde seg på midten. I motsettning til M77 som har ei trefjøl til ror, har AM26 et syrefast ror med vingeprofil.

#### Trim og stabilitet

Ikke trim den akterover. Som de fleste kvarttonnere liker den seg best trimmet litt ned med baugen. Alo Mikkel er en ordentlig hardtværsbåt, men vær litt forsiktig med spinnakeren i mye vind hvis du er alene. Unnavind er den litt vinglete og broacher fort.Men det er den sånn sett ikke alene om. AM26 er svært begynnelseveik, smal i vannlinja, men fryktelig sluttstiv. Den krenger til et visst punkt, og så er det bråstopp. Blåser det litt, er det flatt storseil eller et rev eller to som gjelder. Også er den kilen på vektfordeling. Skal trimmes litt på trynet for å gå godt på kryss.

#### Motor

Hvis du kun skal ha motor til å komme ut fra eller inn i båsen, så er påhenger greit nok. Men forvent ikke noen fremdrift hvis det er litt sjø. Noen ble utstyrt med BMW og noen med Honda innenbordsmotor. Styr unna!

Majoriteten av disse ble levert med Volvo Penta MD5A, MD5B og nyere MD5C. MD5 er en skikkelig sliter og går lenge med litt stell.

Eksterne lenker
---------------

* Arkivert 2. mai 2014 hos Wayback Machine.